నికి అనెజా

నికి అనెజా వాలియా భారతీయ సినిమా నటి. ఆమె ప్రధానంగా హిందీ చలనచిత్రాలు, టెలివిజన్ ధారావాహికలలో నటిస్తుంది. ఆమె నటుడు పర్మీత్ సేథికి కజిన్.

 కెరీర్ 
నికి అనెజా హిందీ సినిమా నటి, మోడల్. అలాగే టెలివిజన్ వీజె, హోస్ట్ గా కూడా వ్యవహరిస్తుంది. ఆమె దాదాపు 30 సంవత్సరాల పాటు 31కి పైగా టెలివిజన్ సీరియల్స్‌లో నటించింది.

జీ టీవీలో హిందీ టీవీ సిరీస్ అస్తిత్వ...ఏక్ ప్రేమ్ కహానీలో డాక్టర్ సిమ్రాన్ మాథుర్ పాత్రలో ఆమె బాగా పేరు తెచ్చుకుంది. ఆమె జీ టీవీ సీరియల్ "బాత్ బన్ జాయే"లో నిక్కీ పాత్రను పోషించింది.

ఆమె ఫెమినా మిస్ ఇండియా 1994కి న్యాయనిర్ణేతగా కూడా ఉంది, ఆ సమయంలోనే ఐశ్వర్య రాయ్ బచ్చన్‌కు ప్రపంచ సుందరి, సుస్మితా సేన్‌కు మిస్ యూనివర్స్ కిరీటాలు దక్కాయి.

ఆమె 1991లో మిస్ వరల్డ్ యూనివర్శిటీలో రన్నరప్‌గా నిలిచింది, ఫలితంగా ఆమె 1991–1992లో శాంతికి ప్రపంచ రాయబారిగా నిలిచింది. ఆమె యునైటెడ్ కింగ్‌డమ్ మొట్టమొదటి బ్రిటిష్ ఆసియా సోప్( British Asian soap) అయిన క్లౌడ్ 9లో పనిచేసింది.

 వ్యక్తిగత జీవితం 
ఆమె ఫిబ్రవరి 2002లో సోనీ వాలియాను వివాహం చేసుకుంది. అదే సంవత్సరం యూకె వెళ్లింది. ఈ జంటకు కవలలు అబ్బాయి సీన్, అమ్మాయి సబ్రినా జన్మించారు. ప్రస్తుతం ఆ కుటుంబం ఇంగ్లాండులో నివాసం ఉంటోంది.

 మూలాలు 
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు
వర్గం:1972 జననాలు